[{"text_idx": "#000001", "text": "Kinnitan, et olen tutvunud ja no\u0303ustunud Go Traveli privaatsusteabe ja veebilehe kasutustingimustega."}, {"text_idx": "#000005", "text": "Kui sa ei ole Timori ja Sumba saartest kunagi enne kuulnud, siis sa ei ole ainuke. Need paradiisisaared Indoneesia a\u0308a\u0308realadel on ta\u0308is randu, millele turisti jalg on harva sattunud."}, {"text_idx": "#000006", "text": "Maaliline Timori saar pakub po\u0303genemisvo\u0303imalust reisijatele, kes armastavad seiklusi ja vaikust. Sumba saar on aga Indoneesia ha\u0308sti hoitud saladus, mis on u\u0308llatuslikult vaid tunnise lennu kaugusel Bali peamisest turismikeskusest, kuid ometi on see seni ja\u0308a\u0308nud suuresti puutumata so\u0308o\u0308-palveta-armastajatest."}, {"text_idx": "#000007", "text": "Saared on tuntud oma ilusa puutumatu looduse poolest, mis on (seni veel) ja\u0308a\u0308nud massiturismist rikkumata. Sumba saar on ku\u0308ll kaks korda suurem kui na\u0308iteks Bali, aga seal elab tunduvalt va\u0308hem inimesi. Sumba saarel on senini sa\u0308ilinud iidne kultuur ja traditsioonid, mis on olemuselt unikaalsed nii Indoneesias kui ka kogu maailmas."}, {"text_idx": "#000008", "text": "Sumba saarel ootavad sind ainulaadsed vaatamisva\u0308a\u0308rsused \u2013 sealhulgas traditsioonilised rookatusega majadega ku\u0308lad, kuulus Ikati kudumine ja iga-aastane Pasola festival, millel on omakorda ma\u0308rkimisva\u0308a\u0308rne kultuuriline ja vaimne ta\u0308hendus."}, {"text_idx": "#000009", "text": "Sumba inimesed on a\u0308a\u0308retult lahked ja so\u0303bralikud. Seal olles on pidevalt tunne nagu kohtuksid nad turistiga esimest korda \u2013 ei tasu siis pahaks panna, kui nad soovivad koos pildistada, sest see teeb neile suurt ro\u0303o\u0303mu."}, {"text_idx": "#000010", "text": "Reisijuht on Margus Kalam. Margus on Indoneesiaga va\u0308ga tihedalt seotud ja sellest ka kirjutanud oma raamatus Minu Aasia. Lisaks on ilmunud mo\u0303ned artiklid Postimehe veergudel. Sumbale sattus Margus esimest korda huvist selle saare kultuuri vastu, mis viis nii kaugele, et reisi korraldamise hetkel on ka\u0308sil juba uus raamat. Margus on hankinud materjali saare ajaloo kohta ja ka\u0308inud kohapeal inimeste kodudes lugusid kirja panemas. Palju ei puudunud abielust kohaliku naisega, aga mis sellest sai, saate teada reisi ka\u0308igus. Lugusid Sumbalt ja teistelt Indoneesia saartelt saate kuulda terve reisi va\u0308ltel. Kindel on see, et igav teil ei hakka. Lisaks on reisijuht ka\u0308inud mitmetes Indoneesia kokandusklassides ja oskab soovitada, mida ja kuidas su\u0308u\u0308a. Loomulikult o\u0303pite reisi ka\u0308igus a\u0308ra ka selle, kuidas so\u0303rmedega su\u0308u\u0308a. Kui soovite endale koju kaasa meeneid osta, siis vo\u0303ite kindlad olla, et saate kauba o\u0303iglase hinnaga, sest Margus on Indoneesia ka\u0308sito\u0308o\u0308 impordiga tegelenud enam kui 20 aastat. Ko\u0303ikide fotode autor on Margus Kalam."}, {"text_idx": "#000011", "text": "3359 \u20ac u\u0308hele eeldusel, et koos reisib 2 inimest (o\u0308o\u0308bimisega kahekohalises toas)\nU\u0308hese toa juurdehindlus on 535 \u20ac\nKui reisid u\u0308ksi ja soovid broneerida u\u0308hekohalist tuba, siis palun kirjuta elamus@gotravel.ee"}, {"text_idx": "#000012", "text": "2 o\u0308o\u0308d majutust Balil hotellis Rama Beach Resort & Villas (vo\u0303i samava\u0308a\u0308rses)\n5 o\u0308o\u0308d majutust Timori saarel\n6 o\u0308o\u0308d majutust Sumba saarel\nhommikuso\u0308o\u0308ke hotellides ja va\u0308rsked kohalikud puuviljad teekonnal\neestikeelse reisijuhi teenuseid kogu reisi va\u0308ltel"}, {"text_idx": "#000014", "text": "50% reisi maksumusest tuleb tasuda 7 pa\u0308eva jooksul broneeringu kinnitamiseks.\nU\u0308leja\u0308a\u0308nud summa koos ko\u0303igi lisadega tuleb tasuda 10.12.2023."}, {"text_idx": "#000016", "text": "Va\u0308lisministeeriumi andmetel kuulub Eesti nende riikide hulka, kelle kodanikud saavad turismi eesma\u0308rgil viisat taotleda piirilt. Pass peab kehtima va\u0308hemalt 6 kuud riiki saabumise kuupa\u0308evast.\nReisidokument on pass, mis on kehtiv va\u0308hemalt 6 kuud pa\u0308rast reisi.\nKui reisija ja\u0308a\u0308b kohale tulemata vo\u0303i ei saa reisile minna, kuna puuduvad vajalikud dokumendid, siis reisi maksumust ei tagastata.\nKo\u0303ige ajakohasema info riiki sisenemise kohta leiad siit."}, {"text_idx": "#000017", "text": "Absoluutselt mo\u0303eldamatu on praegusel ajal reisida ilma reisikindlustuseta!\nVeendu, et Su olemasolev reisikindlustus on piisavate katetega vo\u0303i vormista kindlustuspoliis lisateenusena konkreetse reisi vajadusi silmas pidades.\nReisito\u0303rkekindlustust soovitame teha kohe, kui reis on ostetud vo\u0303i esimene osamakse tasutud, sest reisi a\u0308raja\u0308a\u0308mise kaitse hakkab kehtima 4 pa\u0308eva pa\u0308rast lepingu so\u0303lmimist. Sellisel juhul on kindlustuskaitse all ka kogu reisini ja\u0308a\u0308nud periood.\nOluline on ta\u0308helepanu po\u0308o\u0308rata o\u0303ige reisito\u0303rke kindlustussumma valimisele, et oleks kaetud kogu reisi maksumus. Selleks tuleks va\u0308lja arvutada, kui suured on esialgsed reisikulud kokku vo\u0303i kui palju vo\u0303iks maksma minna ootamatu reisilt naasmine ning seeja\u0308rel valida reisito\u0303rke kindlustussumma suurema kulu ja\u0308rgi.\nReisikindlustuse vormistamine lisateenusena, soovist palun teatada broneerimisel, vajalik isikukood. Meie kindlustuspartner on Salva Kindlustus.\nGo Travel soovitab siinkohal usaldusva\u0308a\u0308rset Salva Kindlustust. Meie koosto\u0308o\u0308partner Salva Kindlustus pakub ka COVID-19 tervisekindlustuse kaitset, loe la\u0308hemalt SIIT."}, {"text_idx": "#000020", "text": "A\u0308raantav pagas: u\u0308ks kott/kohver kogukaaluga kuni 30 kg. NB! Saartevahelistel lendudel on a\u0308raantava pagasi piirma\u0308a\u0308r 20 kg. Lisatasu eest on vo\u0303imalik u\u0308lekilosid juurde osta. Arvesta, et kergema pagasiga reisimine on ma\u0308rksa lihtsam!"}, {"text_idx": "#000023", "text": "Kuna lennuk maandub Bali saarel o\u0303htusel ajal, teeme vahepeatuse Balil. Jo\u0303uame hotelli enne kesko\u0308o\u0308d. Kellele lennukis pakutud toidust ei piisanud, saab reisijuhi abiga kiirelt sobiva eine tellida, mis kulleriga kohale tuuakse. Kes soovib, vo\u0303ib veel linna peal jalutada, aga soovitav on siiski magama minna, et aklimatiseeruda ja ja\u0308rgnevaks reisiks va\u0308lja puhata."}, {"text_idx": "#000025", "text": "So\u0308o\u0308me hotellis hommikust ja so\u0303idame kell 9 lennujaama, et lennata Timori saarele."}, {"text_idx": "#000026", "text": "Lend kestab poolteist tundi. Maandume Kupangis, mis on Timori ja u\u0308htlasi ka Nusa Tengara saarestiku administratiivkeskus. Timoril on turism va\u0308ga va\u0308he arenenud ja seeto\u0303ttu vo\u0303ib sealt leida ehedaid, turismist puutumata ku\u0308lasid. Kohalikud inimesed on a\u0308a\u0308retult so\u0303bralikud ja vastutulelikud."}, {"text_idx": "#000027", "text": "Registreerime hotelli sisse ja asume kohe saarega tutvuma. Esimesena teeme tutvust kohaliku ko\u0308o\u0308giga ja u\u0308htlasi saame kuulata kohaliku keelpilli sasando kauneid helisid. Ja\u0308rgmiseks so\u0303idame Lasiana ja seeja\u0308rel Tablolongi randa, kus naudime pa\u0308ikeseloojangut ja kuuleme meie giidi ka\u0308est huvitavaid lugusid saare kohta."}, {"text_idx": "#000028", "text": "O\u0303htuso\u0308o\u0308k toimub restoranis traditsioonilise tantsu- ja muusikaprogrammi saatel."}, {"text_idx": "#000032", "text": "Alustame pa\u0308eva hommikuso\u0308o\u0308giga ja vo\u0303tame ette pika so\u0303idu saare Indoneesiale kuuluva osa teise otsa, mitte kaugele Ida-Timori piirist. Esimene pool teekonnast kulgeb peamiselt la\u0308bi ku\u0308lade ja dz\u030cungli ning teine mo\u0308o\u0308da saare rannikut, kus iga ja\u0308rgmine vaade on ilusam kui teine. Kogu teekonna la\u0308bimine vo\u0303tab aega umbes seitse tundi ja lisaks tulevad veel lo\u0303unapaus ning arvatavasti teeme mo\u0303nes paigas ka pildistamiseks peatuse. Lo\u0303unaso\u0308o\u0308giks peatume kaunis Kolbano rannas."}, {"text_idx": "#000033", "text": "O\u0303htuso\u0308o\u0308gi ajaks jo\u0303uame Betunisse, kus peale hotelli registreerimist so\u0303idame ku\u0308lla reisijuhi so\u0303pradele. O\u0303htuso\u0308o\u0308k toimub kohalikus peres."}, {"text_idx": "#000035", "text": "So\u0308o\u0308me hotellis hommikust ja la\u0308heme tutvuma kohaliku ku\u0308laeluga. Saame na\u0308ha Malaka maakonna traditsioonilisi ku\u0308lasid, kuulata lugusid nende elust ja tegemistest. See on looduslikult a\u0308a\u0308retult kaunis paik, rohkete kookospalmide ja banaanipuudega. Soovi korral on vo\u0303imalik kohalike elanike ka\u0308est osta traditsioonilisi kangaid, mida nad ise kodus koovad. Seal on sa\u0308ilinud veel vanad kombed ja rahvariideid kantakse iga ta\u0308htpa\u0308eva ja piduliku su\u0308ndmuse puhul."}, {"text_idx": "#000036", "text": "Pa\u0308rast so\u0308o\u0308ki ja\u0308tkame saare traditsioonide ja looduse avastamist."}, {"text_idx": "#000037", "text": "O\u0303htuso\u0308o\u0308giks jo\u0303uame hotelli vo\u0303i kui kohalik toit on va\u0308ga meele ja\u0308rele, saab ka ku\u0308las o\u0303htustada. Vo\u0303imalik on na\u0308iteks va\u0308rskelt merest pu\u0308u\u0308tud tuunikala grillida. Neid on seal rohkelt ja maitsevad u\u0308lihead."}, {"text_idx": "#000040", "text": "Alustame pa\u0308eva hotellis hommikuso\u0308o\u0308giga ja suundume po\u0303nevale paadiso\u0303idule. Saare rannik on ta\u0308is jo\u0303gesid, mis tegelikult ei olegi jo\u0303ed, vaid need kanalid on uuristanud mussooni ajal ma\u0308gedest alla voolav tulvavesi. Kuival hooajal ta\u0308idab need omakorda merevesi ja seeto\u0303ttu on vesi seal soolane. U\u0308htlasi on seal ka soolase vee krokodille, keda vahel paadist na\u0308ha o\u0303nnestub."}, {"text_idx": "#000041", "text": "Lo\u0303unaso\u0308o\u0308giks jo\u0303uame u\u0308ksildasse randa, kus vo\u0303ib vabalt ette kujutada, et kohe astub vo\u0303sast va\u0308lja Robinson Crusoe. Robinsoni kombel teemegi kuivanud kookospa\u0308hklite koortest lo\u0303kke u\u0308les ja kaasa vo\u0303etud ku\u0308lapoisid ku\u0308psetavad meile kala. Joogiks saab otsast pa\u0308hkleid. So\u0308o\u0308me nii nagu paljud saare elanikud."}, {"text_idx": "#000042", "text": "Ja\u0308tkame paadiso\u0303itu ja ku\u0308lastame u\u0308ht huvitavat ma\u0308ekest, mille otsast koos mudaga maapinnast o\u0303li va\u0308lja voolab. O\u0303li olevat austraallased sealt juba va\u0308lja pumbanud, aga midagi ikka sisse ja\u0308i ja nii see muudkui mullitab ja teeb ha\u0308a\u0308li. Kui maapind on piisavalt kuiv, saame sinna otsa ronida ja seda looduse imet la\u0308hedalt vaadata. Vastasel korral vaatame seda eemalt. Veel mo\u0303ned aastad tagasi ei julgenud kohalikud oma jalga sinna to\u0303sta, sest seda kohta on peetud maagiliseks ja arvati, et seal elavad kurjad vaimud."}, {"text_idx": "#000044", "text": "So\u0308o\u0308me hotellis hommikust ja vo\u0303tame suuna taas Kupangi poole, et o\u0303htuks sinna jo\u0303uda. Seekord valime teise tee, kus on rohkem ma\u0308gist maad ja erinevaid vaated vo\u0303rreldes varem na\u0308htuga. Kuigi saar on u\u0308ks, elab seal mitu etnilist gruppi, kelle keeled on u\u0308ksteisest erinevad. Nii on ka huvitav ja\u0308lgida erinevaid ku\u0308lasid ja seal toimetavaid inimesi ja kariloomi. Teel saame taas kuulata lugusid Timori ajaloost ja kommetest."}, {"text_idx": "#000045", "text": "Lo\u0303unaso\u0308o\u0308gi teeme teel ja o\u0303htuso\u0308o\u0308giks jo\u0303uame hotelli."}, {"text_idx": "#000046", "text": "So\u0308o\u0308me hotellis hommikust ja vo\u0303tame hetkeks aja maha. Lend Sumbale on alles pealelo\u0303unal ja lennujaama pole kaugel. Teeme jalutuska\u0308igu hotelli la\u0308histel rannas. Kes soovib, saab basseinis ujuda vo\u0303i lihtsalt veidi kauem magada. Jo\u0303uame enne lendu veel lo\u0303unatki su\u0308u\u0308a."}, {"text_idx": "#000047", "text": "Sumbale lendame va\u0308ikese ATR-72 lennukiga, mis va\u0308ga ko\u0303rgele ei to\u0303use ja nii on selge ilma korral pealtvaates vo\u0303imalik u\u0308mbritsevaid saari vaadata. Lend kestab tunnikese."}, {"text_idx": "#000048", "text": "Sumbal maandume idaosas asuvasse Waingapu linna, mis on u\u0308htlasi ka suurim asustus sellel saarel."}, {"text_idx": "#000049", "text": "Registreerime hotelli sisse ja so\u0303idame kohe mere a\u0308a\u0308rde, et na\u0308ha pa\u0308ikeseloojangut la\u0308bi u\u0308ksikute mangroovipuude. See on vaatamisva\u0308a\u0308rsus, kus kohalikud ikka armastavad pildistamas ka\u0308ia."}, {"text_idx": "#000050", "text": "Soovi korral saab rannaa\u0308a\u0308rsest warung\u2019ist endale su\u0308u\u0308a osta, aga hotelli ko\u0308o\u0308k on seal ka va\u0308ga hea. Reisijuhi poolt testitud ja va\u0308ga maitsvaks tunnistatud."}, {"text_idx": "#000052", "text": "So\u0308o\u0308me hotellis hommikust ja alustame Ida-Sumba tuuri. Ku\u0308lastame ajaloolist ku\u0308la nimega Prailiu, kus saame na\u0308ha kangaste kudumist ja aimu sellest, milliste looduslike vahenditega lo\u0303nga va\u0308rvitakse. Ku\u0308last saab kangaid otse meistritelt kaasa osta."}, {"text_idx": "#000053", "text": "Ida-Sumba on tuntud kauni erkrohelise kuppelmaastiku poolest, kus karjatatakse hobuseid ja sinna me suundumegi, et teha kerge ma\u0308gimatk. See ei ole raske ja sobib ka va\u0308hese kehalise ettevalmistusega reisijatele. Matka lo\u0303petame piknikuga ma\u0308el, mis u\u0308htlasi on lo\u0303unaso\u0308o\u0308gi eest."}, {"text_idx": "#000054", "text": "Tutvume veel selle piirkonna maastiku ning inimestega, naudime taas pa\u0308ikeseloojangut rannas ja o\u0303htuso\u0308o\u0308giks la\u0308heme hotelli head ja paremat maitsma."}, {"text_idx": "#000056", "text": "Hommikuso\u0308o\u0308gi so\u0308o\u0308me hotellis ja asume teele Sumba saare vastaskaldale. Teekond vo\u0303tab aega 4-5 tundi. Teel astume la\u0308bi u\u0308hest traditsioonilisest ku\u0308last ja kuulame, mida giidil ja reisijuhil on selle paiga kultuuri ja kommete kohta ra\u0308a\u0308kida."}, {"text_idx": "#000057", "text": "Lo\u0303unaso\u0308o\u0308gi ajaks jo\u0303uame Rua randa, kus asub meie ja\u0308rgmine majutus. Seal pakutakse nii kohalikku kui ka rahvusvahelist ko\u0308o\u0308ki ja toidud on va\u0308ga maitsvad."}, {"text_idx": "#000058", "text": "Peale lo\u0303unat teeme tutvust u\u0308mbrusega ja ku\u0308lastame veel traditsioonilist ku\u0308la. Kes soovib, vo\u0303ib muidugi rannas vo\u0303i basseini a\u0308a\u0308res peesitada. Rua rand on kauni valge liivaga kaunis paik."}, {"text_idx": "#000060", "text": "So\u0308o\u0308me hotellis hommikust ja la\u0308heme ringso\u0303idule u\u0308mberkaudsetesse randadesse. Tundub vo\u0303ibolla arusaamatu, et miks peaks u\u0308hes kohas nii mitmes rannas ka\u0308ima? Need rannad on to\u0303esti erinevad. U\u0308hes neist on kivine pankrannik, mille vahel valge liivariba. Teises kookospalmid, kus vo\u0303ib ahve puude otsas na\u0308ha ja eemalt paistab suur pu\u0308hvlikari. Kolmandas on lihtsal kaunis valge liiv jne. Nende vahele ja\u0308a\u0308vad ku\u0308lad ja vaated u\u0308le va\u0308ljade ookeanile on samuti kaunid. Seal ongi ko\u0303ik kaunis."}, {"text_idx": "#000061", "text": "Lo\u0303unaso\u0308o\u0308gi so\u0308o\u0308me teel mo\u0303nes ku\u0308las ja o\u0303htuso\u0308o\u0308giks oleme tagasi hotellis."}, {"text_idx": "#000063", "text": "So\u0308o\u0308me hotellis hommikust ja vo\u0303tame suuna Kesk-Sumba poole. Ku\u0308lastame huvitavaid ku\u0308lasid Tarung ja Prai Lijing, kus saame palju huvitavat teada nende traditsioonide kohta. Need ku\u0308lad on nagu vabao\u0303humuuseumid, aga selle vahega, et seal elatakse pa\u0308riselt sees ning majade all elavad sead ja hobused. Saame na\u0308ha nende ko\u0303rgete katustega elamiste ko\u0308o\u0308gipoolt ja teada, miks need katused peavad just sellised olema ja miks need nii ko\u0303rged on. Miks on sumbalastel vaja nii palju pu\u0308hvleid ja hobuseid ja miks on majade seinad ta\u0308is pu\u0308hvlite pealuid? Kuhu maetakse surnud ja kuidas sumbalased abielluvad? Miks nad peavad nii palju kangaid kuduma? Ko\u0303igile neile ku\u0308simustele saame seal vastused."}, {"text_idx": "#000064", "text": "Igasse ku\u0308lla sisenedes peame me ku\u0308lavanemalt vo\u0303i preestrilt ku\u0308lastuseks loa saama ja end ku\u0308lalisteraamatusse registreerima. Sealt raamatust on na\u0308ha, kui va\u0308he aastas turiste ka\u0308ib. Seeto\u0303ttu on nad va\u0308ga o\u0303nnelikud, kui mo\u0303ni ku\u0308lastaja ostab a\u0308ra kanga, mille perenaine on ise kudunud, vo\u0303i keegi soetab seakihvaga kaelakee."}, {"text_idx": "#000065", "text": "Lo\u0303unat so\u0308o\u0308me teel olles mo\u0303nes ku\u0308las."}, {"text_idx": "#000066", "text": "Ja\u0308rgmiseks ku\u0308lastame kaunist koske, mis asub keset rohelist riisipo\u0303ldu. Astanguline jo\u0303gi on u\u0308ks fotograafide lemmikpaiku ja ka kohalikud noored ka\u0308ivad seal end pildistamas. Pa\u0308rast jalutuska\u0308iku la\u0308bi riisipo\u0303llu on mo\u0303nus korraks jalga puhata bambusest onnikeses ja u\u0308mbrust imetleda."}, {"text_idx": "#000067", "text": "So\u0308o\u0308me hommikust ja ja\u0308tame hu\u0308vasti selle armsa hotelli ja lahke pererahvaga. So\u0303idame La\u0308a\u0308ne-Sumbale, kus ku\u0308lastame Kodi maakonnas asuvat ku\u0308la Rattenggaro ja selle ko\u0303rval asuvat ilusat randa. Kodi maakonnas kannab enamus mehi vo\u0308o\u0308l pikka nuga parangi ja na\u0308rib peetlipa\u0308hklit, mis hambad punaseks va\u0308rvib ja a\u0308ra lo\u0303hub. See on populaare ka naiste seas. Tiheda tarvitaja tunneb naeratuse ja\u0308rgi a\u0308ra."}, {"text_idx": "#000068", "text": "Edasi liigume Waikuri laguuni juurde, kus tu\u0308rkiissinises sillerdavas vees lihtsalt peab ujumas ka\u0308ima. Kes vette minna ei soovi, saab u\u0308mber laguuni matkata."}, {"text_idx": "#000069", "text": "Einestame teel olles mo\u0303nes kohalikus warungis. Igaks juhuks on meil alati varuks ka kohalikke imemaitsvaid banaane, mida saab na\u0308lja peletamiseks ampsata."}, {"text_idx": "#000070", "text": "Pa\u0308ikeseloojanguks jo\u0303uame randa nimega Mandorak, kus saab kohalike kalurite toimetusi ja\u0308lgida, kauneid fotosid teha ja soovi korral taas vees ka\u0308ia. Peale seda so\u0303idame hotelli."}, {"text_idx": "#000072", "text": "So\u0308o\u0308me hotellis hommikust ja suundume lennujaama, et lennata Bali saarele, mis on vahepeatuseks enne kojulendu. Lend vo\u0303tab aega vaid tunnikese."}, {"text_idx": "#000074", "text": "O\u0303htuso\u0308o\u0308giks ootab reisijuht ko\u0303iki hotelli la\u0308hedal asuvasse rannarestorani. Kes soovib Bali o\u0308o\u0308eluga tutvust teha, siis selleks on ka vo\u0303imalus. Ja\u0308rgmisel pa\u0308eval on a\u0308ralend alles o\u0303htul ja hotellist tellitud hiline va\u0308lja registreerimine, seega saab kauem magada."}, {"text_idx": "#000076", "text": "Miks osta reis Go Travelist?"}]